UDHËZIM
Nr. 1, datë  3.2.2017

PËR PROCEDURËN E HEDHJES SË TË DHËNAVE NË ARKIVIN E REGJISTRIT ELEKTRONIK KOMBËTAR TË AFTËSISË SË KUFIZUAR

Në   mbështetje   të   nenit   102,   pika   4   të
Kushtetutës,  nenit 42/3, të ligjit nr. 9355, datë
10.3.2005, “Për ndihmën dhe shërbimet shoqërore”, të ndryshuar, pikës 3, të kreut VI, të vendimit nr. 431, datë 8.6.2016, të Këshillit të Ministrave, “Për përcaktimin e kritereve, të dokumentacionit, procedurave dhe të masës për përfitimin e aftësisë së kufizuar e të ndihmësit personal dhe të strukturave përgjegjëse e të detyrave të tyre në zonat pilot”, pikës 27, të vendimit nr. 618, datë 7.9.2006, “Për përcaktimin e kritereve, të dokumentacionit dhe masës së përfitimit të pagesës për personat me aftësi të kufizuar”, të ndryshuar, pikës 16, të vendimit nr.277, datë 18.6.1997 “Për përfitimet nga statusi i të verbrit”, të ndryshuar, dhe pikës 6, të vendimit nr. 869, datë 18.6.2008, “Për zbatimin e ligjit nr.7889, datë 14.12.1994,“Statusi i invalidit”, të ndryshuar,

UDHËZOJ:

1. Të dhënat dhe dokumentacioni i përfituesve ekzistues të pagesave të aftësisë së kufizuar do të bëhen pjesë e arkivit elektronik të Regjistrit Elektronik Kombëtar.
2. Plotësimi i arkivit elektronik me të dhënat ekzistuese dhe dokumentacionin përkatës do të realizohet nga subjekti i kontraktuar në zbatim të projektit “Modernizimi i Asistencës Sociale” miratuar me ligjin nr. 84/2012, të ndryshuar.
3. Përditësimi  i të dhënave  të përfituesve  të
pagesave të aftësisë së kufizuar, kujdestarëve të personave me aftësi të kufizuar dhe invalidëve të punës  do  të  realizohet  nga  administratori shoqëror i njësisë administrative për të gjitha llojet e përfitimit që merr individi.
4. Përditësimi i dokumentacionit të përfituesve
të pagesave të aftësisë së kufizuar dhe kujdestarëve do të realizohet nga Drejtoria Rajonale e Shërbimit Social  Shtetëror  gjatë  fazës  së  kryerjes  së procedurave për komisionim /rikomisionim duke hedhur në sistem dokumentacionin e plotë për komisionim/ rikomisionim.
5. Përditësimi i dokumentacionit të përfituesve
të  pagesave  për  shkak  të  verbërisë  dhe kujdestarëve do të realizohet nga Drejtoria e Përgjithshme e Shërbimit Social Shtetëror, duke hedhur në sistem dokumentacionin e plotë për komisionim/rikomisionim.
6. Për zonat e pilotimit të modelit bio-psiko- social të aftësisë së kufizuar do të zbatohen dispozitat  e parashikuara  në  vendimin  nr.  431, datë 8.6.2016 dhe udhëzimin në zbatim të tij.
7. Për realizimin e përcaktimeve në pikën 2 të këtij udhëzimi, drejtoritë rajonale të shërbimit social shtetëror do të marrin në dorëzim me inventar (sipas aneksit 1 bashkëlidhur) nga njësitë administrative nën juridiksionin e tyre, dosjet e përfituesve ekzistues të aftësisë së kufizuar sipas një plani të marrjes në dorëzim të përcaktuar prej tyre në rang bashkie/njësie administrative.
8. Drejtoritë rajonale të shërbimit social shtetëror do të dorëzojnë dosjet e inventarizuara pranë subjektit të kontraktuar për hedhjen e të dhënave dhe dokumentacionit në arkiv.
9. Në përfundim të hedhjes së të dhënave dhe
dokumentacionit në arkiv dosjet e inventarizuara do të kthehen në Drejtorinë Rajonale të Shërbimit Social Shtetëror dhe kjo e fundit i dorëzon në njësinë administrative sipas planit të shpërndarjes së tyre.
10. Dokumentacioni që do të hidhet në sistem
nga  subjekti  i  kontraktuar   për  hedhjen  e  të dhënave sipas kategorive të aftësisë së kufizuar është si më poshtë vijon:
a) Për përfituesit  e aftësisë së kufizuar  sipas
vendimit të Këshillit të Ministrave nr. 618, datë
7.9.2006, të ndryshuar, dhe vendimit të Këshillit të  Ministrave  nr.  277,  datë  18.6.1997,  të ndryshuar:
- kërkesën e personit;
- çdo fletë drejtimi që përmban dosja;
- epikrizën e rikomisionimit të fundit;
- vendimin e KMCAP / vendimin e KMPV të fundit;
- certifikatën e gjendjes familjare;
- dokumentin e identifikimit.
b) Për përfituesit  e pagesës shtesë mbi pensionin e invaliditetit sipas vendimit të Këshillit të  Ministrave  nr.  869,  datë  18.6.2008,  të ndryshuar:
- kërkesën e personit;
- dokumentin e identifikimit;
- vërtetimin  në origjinal  të lëshuar  nga Drejtoria Rajonale e Sigurimeve Shoqërore, sipas modeleve të miratuara në udhëzimin nr.1406, datë
30.7.2008.
c) Për kujdestarët:
- dokumentin e identifikimit;
- raportin mjekoligjor të kujdestarit;
Për kujdestarin e të verbrit - Deklaratën noteriale mes të verbrit dhe kujdestarit;
Për kujdestarinë e PAK, paraplegjikut dhe tetraplegjikut - deklaratën / vendimin gjyqësor.
   11. Institucionet  përgjegjëse  të përcaktuara në pikat 3,4,5 dhe 6 të këtij udhëzimi, të cilat ngarkohen për përditësimin e të dhënave dhe të dokumentacionit të përfitimit të aftësisë së kufizuar, realizojnë hedhjen e tyre në sistem duke siguruar që dokumentacioni i paraqitur për komisionim/rikomisionim,  përfitim të kujdestarit dhe çdo lloj përfitimi tjetër për shkak të aftësisë së kufizuar nga programi i mbrojtjes sociale, është hedhur i plotë në arkivin e Regjistrit Elektronik Kombëtar.       
   12. Ngarkohen për zbatimin e këtij udhëzimi Shërbimi Social Shtetëror së bashku me strukturat e vartësisë dhe njësitë e qeverisjes vendore.
Ky  udhëzim   hyn  në  fuqi  menjëherë   dhe botohet në Fletoren Zyrtare.

! Té pércaktohet cilés kategori i pérket: PAK / Autizém / Sindroma Down / Paraplegjik / Tetraplegjik / | Verbér / Invalid Py
?Té pércaktohen afatet e pérfitimit referuar komisionimit/rikomisionimit té fundit.




